குஷ்மாண்ட தேவி

குஷ்மாண்ட தேவி (Kushmanda) (சமசுகிருதம்:कुष्माण्डा])நவதுர்கைகளில் நான்காமவர் . இவரே பிரபஞ்சப் படைப்பிற்கு காரணமானவர். சூரியனின் ஆற்றலை மற்ற படைப்புகளுக்கு பகிர்ந்து அளிப்பவர்.  நவராத்திரி விழாவின் நான்காம் நாளில் குஷ்மாண்ட தேவிக்கான மந்திரங்கள் கூறி வணங்குபவர்.[ https://www.maalaimalar.com/spirituality/navaratri/today-is-the-4th-day-of-navarathri-mantra-to-chant-for-goddess-kushmanda-790146 நவராத்திரியின் 4ம் நாளில் கூஷ்மாண்டா தேவிக்கு உச்சரிக்க வேண்டிய முக்கிய மந்திரம்]
குஷ்மாண்ட தேவியில் உருவப்படவியல்
பத்து தலைகளும், எட்டு கைகளும் கொண்ட குஷ்மாண்ட தேவி, கைகளில் தாமரை, திரிசூலம், சக்கரம், கமண்டலம், வாள், வில், ஈட்டி, கதாயுதம், அக்சமாலை, அமிர்த கலசம் மற்றும் இரத்தம் தாங்கியிருப்பாள். ஒரு கையை அபய முத்திரையுடன் பக்தர்களுக்கு காட்சி தருவாள்.  இவள் புலி வாகனத்தில் காட்சி தருவாள்.

தொன்மவியல்
இந்து தொன்மவியல்படி, சிவபெருமானை நோக்கி தவமிருந்த சுகேசனின் மகன்களான மாலி & சுமாலி எனும் இரு அரக்கர்களை கொல்ல, சூரிய பகவான், தனது இடத்தை விட்டு பெயர்ந்து பூமி அருகில் வந்து, மாலி & சுமாலி அரக்கர்களை தனது வெப்பக் கதிர்களால் சாம்பலாக்கினான்.
.
இதனால் கோபமடைந்த சிவன், சூரியனை தனது திரிசூலத்தால் தாக்கி மயக்கமடையச் செய்தார். சூரியன் இல்லாததால் பிரபஞ்சத்தில் இருளும் குழப்பமும் ஏற்பட்டது. பிரபஞ்சத்தை ஒழுங்குபடுத்துவதற்காக, சிவன் தனது துணைவியார் பார்வதியிடம் முறையிட்டார். பார்வதி நவ துர்கைகளில் ஒருவரான குஷ்மாண்ட தேவி அவதாரம் எடுத்து பிரபஞ்சத்தில் நெருப்பு மற்றும் ஒளி கோளத்தை உருவாக்குவதன் மூலம் சூரியனை அதனிடத்தில் நிலைநிறுத்தினார்..

துக்கத்தால் பீடிக்கப்பட்ட சுகேசனும், காசியபரும் சிவனை அணுகினர். பார்வதியின் வழிகாட்டுதலுக்காக அவளை அணுகும்படி சிவன் அறிவுறுத்தினார். காசியபர், அதிதி உடன் சேர்ந்து, சூரியனின் மறுமலர்ச்சிக்காக அவளிடம் முறையிட்டார். பார்வதி இரண்டு பானைகளை வெளியே கொண்டு வந்தார், அவற்றில் ஒன்று காசியபர் தனது துறவற சக்தியால் இரத்தத்தால் நிரப்பப்பட்டது. மற்றொன்று அமிர்தத்தால் நிரப்பப்பட்டது. காசியபரை சூரியனுக்கு  அமிர்த கலயத்தை வழங்க அறிவுறுத்தினார். இதனால் சூரியன் உயிர்ப்பித்தார்.

சுகேசனும் அவரது மனைவி தேவவதியும் தங்கள் மகன்களான மாலி மற்றும் சுமாலியின் சாம்பலை பார்வதிக்கு வழங்கினர். பார்வதி தேவவதியின் வயிற்றில் ஒரு முட்டையை வைத்தார், அதிலிருந்து அவளுடைய அசுர சந்ததியினர் மீண்டும் பிறந்தனர். குஷ்மந்தா தேவி சூரிய மண்டலத்தில் வசிக்க வேண்டும் என்றும், அதனால் அவள் தொடர்ந்து பிரகாசத்தை அளித்து சூரியனின் இயக்கங்களை வழிநடத்த முடியும் என்றதை சூரியன் கேட்டுக் கொண்டார்.
இதனையும் காண்க
 நவராத்திரி நோன்பு
 நவ துர்கைகள்
 சைலபுத்ரி
 சந்திரகாந்தா

மேற்கோள்கள்

பகுப்பு:நவ துர்கைகள்
பகுப்பு:சாக்தம்
பகுப்பு:இந்து பெண் தெய்வங்கள்
பகுப்பு:சிவபெருமான் மனைவியர்
பகுப்பு:பார்வதியின் வடிவங்கள்